ཚུར་འཕྲོག་དུས་ཆུ་ཚང་མ་ཐང་ལ་འཕོས་པས་བཀྲ་ཤིས་ཀྱིས་ཁ་ནས་འཁང་ར་བྱེད་བཞིན་རྫིག་རྫིག་གིས་ང་ལ་སྡང་མིག་བགྲད་དེདར་དམར་ཡུར་བ།ཁྱོད་ཀྱིས་ཅི་ཞིག་བྱེད་བཞིན་ཡོད་དམ།རོང་བང་ཐང་ལ་ཆུ་དཀོན་ཡང་འཐུང་ཆུ་མེད་པའི་ཚད་ལ་ལྷུང་མེད།ཞེས་སྐད་འགྲག་གིས་བཤད།སྐད་མགོ་མཐོ་བས་འཛིང་རེས་བྱེད་པ་དང་འདྲ་ལ།དྲེལ་གྱིས་སྐད་འགྲག་དེ་ཐོས་པ་དང་ཕར་བརྒྱུགས་པ་དང་།ཚེར་ཕུང་ཁྲོད་རྒུམ་བུ་འཐུ་བའི་ཁང་བྱིའུ་ཁྱུ་གཅིག་ཡོད་པ་དེ་ཡང་སྐྲག་ནས་གཤོག་རྡེབ་བྱེད་བཞིན་འཕུར་སོང་།དེ་དག་ཚ་བ་ཆེ་བའི་མཁའ་དབུགས་ཁྲོད་ཐང་ཆད་དེ་སྒྱིད་ལུག་ངང་འཕུར་བཞིན་འདུག